เงินบาทแกว่งแคบ กรอบสัปดาห์หน้า 35.50-35.70
ค่าเงินบาทปิดตลาดเย็นนี้ (6 พ.ย.) ที่ระดับ 35.53 บาท/ดอลลาร์ จากช่วงเช้าที่เปิดตลาดที่ระดับ 35.56/58บาท/ดอลลาร์
6 พ.ย. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (6 พ.ย.) ที่ระดับ 35.53 บาท/ดอลลาร์ จากช่วงเช้าที่เปิดตลาดที่ระดับ 35.56/58บาท/ดอลลาร์
เงินบาทตลอดทั้งวันนี้แกว่งตัวอยู่ในกรอบแคบๆ เนื่องจากยังไม่มีปัจจัยสำคัญเข้ามาส่งผลต่อค่าเงินในระหว่างวัน ซึ่งตลาดต่างรอดูการประกาศตัวเลขการจ้างงานนอกภาคเกษตรเดือน ต.ค.ของสหรัฐฯ ในคืนนี้ ซึ่งหากออกมาดีขึ้นกว่าเดือนก่อน ก็มีแนวโน้มว่าดอลลาร์จะแข็งค่าขึ้นได้
“ตลอดทั้งวันนี้เงินบาทแกว่งในกรอบแคบๆ ตลาดรอดูสหรัฐประกาศตัวเลข Non farm Payroll คืนนี้ก่อน เพราะถ้าออกมาดีกว่าเดือนที่แล้ว ดอลลาร์ก็น่าจะแข็งค่าขึ้น” นักบริหารเงินกล่าว ขณะที่ต้นสัปดาห์คาดว่าหน้าเงินบาทจะเคลื่อนไหวอยู่ในกรอบ 35.50-35.70 บาท/ดอลลลาร์
 
ที่มา: สำนักข่าวอินโฟเควสท์